**Prilog broj 1**. Korice rada

****

**SPECIJALISTIČKI RAD**

**Bežične senzorske mreže**

**Predmet: Računarske mreže**

**Mentor: Student:**

**dr Mirko Kosanović Mladenović Dragana**

**REr 62/04**

**decembar 2017.*Prilog broj 2.*** Prva strana rada

****

**SPECIJALISTIČKI RAD**

**Bežične senzorske mreže**

**Predmet: Računarske mreže**

**Mentor: Student:**

**dr Mirko Kosanović Mladenović Dragana**

**REr 62/04**

**Članovi komisije:**

1. \_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_

***Prilog broj 3.*** *Zahvalnica*

# ZAHVALNICA

Rad može sadržati zahvalnicu koja se nalazi na početku rada, pre sadržaja a nakon naslovne strane. Zahvalnica se obično piše po sredini ili u dnu strane.

**SADRŽAJ**

[1. UVOD - 1 -](#_Toc409521380)

[1.1 PODNASLOV - 1 -](#_Toc409521381)

[1.2 DRUGI PODNASLOV - 2 -](#_Toc409521382)

[2. PISANJE JEDNAČINA - 3 -](#_Toc409521383)

[3. SLIKE I TABELE - 4 -](#_Toc409521384)

[4. ZAKLJUČAK - 5 -](#_Toc409521385)

[SAŽETAK / ABSTRACT RADA - 7 -](#_Toc409521386)

[ZAHVALNICA I SADRŽAJ - 3 -](#_Toc409521387)

[BIOGRAFIJA - 1 -](#_Toc409521388)

# 1. UVOD

Ovo uputstvo daje instrukcije i primere za pisanje završnog rada studenata na Visokoj tehničkoj školi strukovnih studija u Nišu. Student je u obavezi da preuzme poslednju verziju uputstva na sajtu škole (<http://vtsnis.edu.rs/preuzimanje_dokumenata.html>). Original rukopisa treba da bude odštampan samo sa jedne strane listova A4 formata (210x297 mm) i odgovarajuće ukoričen/povezan. Rad se štampa u pet primeraka – jedan za biblioteku, tri za članove komisije i jedan za studenta/kandidata. Jedan primerak mora biti tvrdo ukoričen i mora biti sa džepom za CD. Rad treba pisati sa tipom slova iz porodice Times (npr. TimesNewRoman), latinični ili ćirilični font u UNICODE rasporedu. Veličina slova glavnog teksta treba da bude 12, podnaslovi veličine 14, a glavni naslovi 16. Na stranicama rukopisa margine treba da budu: gornja, donja i desna po 2 cm i leva 2,5 cm, sa ravnomernim rasporedom po celoj dužini reda (Alignment Justify) i sa proredom od 1,5 linije, kao što je i odštampano ovo uputstvo. Prvi red svakog pasusa je uvučen 0,63cm. Svaki pasus treba da ima ima rastojanje 6pt od teksta koji sledi (Paragraph Before 6pt). U zaglavlju strane (header) potrebno je da stoji naziv naziv diplomskog rada (naziv poglavlja) sa leve strane i ime i prezime stduenta sa brojem indeksa, sa desne strane. Numerisanje stranica počinje tek od druge strane i to tako što se numeracija stavi po sredini strane u podnožje strane (footer), kao što je prikazano u ovom uputstvu. Novo poglavlje počinje obavezno na novoj strani korišćenjem opcije Insert – Page Break.

## 1.1 PODNASLOV

Na koricama rada treba ispisati podatke kao što je prikazano u prilogu broj 1. ovog uputstva, dok prva stranica rada treba da sadrži podatke koji su dati u prilogu broj 2.

Na početku rada, nakon naslovne strane a pre uvodnog poglavlja, obavezno je krerirati sadržaj rada. Sadržaj se sastoji od naslova poglavlja i podnaslova kao i brojeva stranica na kojima se nalaze navedeni naslovi i podnaslovi. Stranicu na kojoj se nalazi sadržaj ne treba numerisati. Za kreiranje sadržaja neophodno je svaki naslov/podnaslov obeležiti odgovarajućim stilom (**Headings 1, Headings 2**,…) kako bi bilo moguće automatsko kreiranje sadržaja korišćenjem opcije **Insert Index** u okviru Word programa za obradu teksta. Na taj način se dobija sadržaj koji je automatski formatiran sa poravnanjem i na levoj i na desnoj strani. Primer je naveden u nastavku.

## 

## 1.2 DRUGI PODNASLOV

Rad treba da počne sa uvodom u kome će se u kratkim crtama opisati tema i cilj rada i ukratko opisati sva poglavlja u radu. Glavni naslovi treba da počnu od krajnje leve margine, a podnaslovi treba da budu odmaknuti za 0,5 cm. Svaki naslov i podnaslov treba da bude numerisan brojevima kao što je dato u ovom uputstvu.

# 2. PISANJE JEDNAČINA

Po pravilu, operatore i oznake veličina koje ne uzimaju brojne vrednosti treba pisati običnim slovima, a oznake veličina koje mogu uzimati brojne vrednosti – kurzivom (italic). Na primer, sinx, lnx(t), df(t)/dt, FIR filtar, RC kolo otpornosti R=250 kΩ i kapacitivnosti C=2,5 μF itd.


Jednačine se pišu korišćenjem Equation Editor-a centrirano po širini, sa numeracijom uz desnu ivicu, kao

 (15)

U slučaju potrebe, duže jednačine se mogu pisati u dva reda.

# 3. SLIKE I TABELE

Tabele, slike i sl. staviti u poseban red (bez teksta sa leve ili desne strane). Po potrebi mogu se postaviti dve ili više slika u jedan red. Ispod slike treba da stoji numeracija slike koja se sastoji od broja poglavlja u kojem se slika nalazi i rednog broja slike unutar poglavlja, a zatim objašnjenje slike, kao što je prikazano u nastavku.



Sl. 3.1 Rezultati simulacije

Tabela mora biti centrirana u odnosu na širinu stranice. Iznad tabele treba da stoji numeracija tabele koja se sastoji od broja poglavlja u kojem se tabela nalazi i rednog broja tabele unutar poglavlja, a zatim natpis koji opisuje tabelu, kao što je prikazano u nastavku.

Tabela 3.1 Rezultati eksperimentalnih merenja

|  |  |  |  |  |  |
| --- | --- | --- | --- | --- | --- |
| **Vreme (s)** | 0.005 | 0.015 | 0.025 | 0.035 | 0.045 |
| **Pokretački moment (Nm)** | 0 | 35 | -10 | -11 | -12 |
| **Opservirana brzina (m/s)** | 0 | 65 | 55 | 52 | 50 |

# 

# 4. ZAKLJUČAK

Rad obavezno treba završiti sa zaključkom u kome će se ukratko opisati šta je postignuto ovim radom. Nakon toga sledi spisak literature kao što je pokazano u ovom dokumentu. Za naslov i navedenu literaturu koristiti veličinu slova 12. Literatura se u tekstu navodi u uglastim zagradama po redosledu citiranja.

U [1] je prikazan način na koji se kao literatura navodi naučni rad. Prvo se navode autori, zatim pod znacima navoda naslov rada, a zatim naslov zbornika, poglavlje, stranice na kojima je štampan rad i datum.

U [2] je prikazan način na koji se kao literatura navodi knjiga. Prvo se navode autori, zatim pod bez navodnika, kurzivnim (italic) stilom naslov knjige, a zatim grad u kome je knjiga štampana, naziv izdavača i godina izdavanja.

U [3] je prikazan način na koji se kao literatura navode izvori sa Interneta. Ukoliko se neki izvor nalazi na Internetu potrebno je navesti potpunu adresu tog sajta/dokumenta sa datumom kada je on preuzet.

Dalje su dati primeri navođenja literature u spisku referenci na kraju rada.

**LITERATURA**

[1] V.I. Utkin, “Variable structure control systems with sliding modes,” IEEE Trans. Automat. Control, vol. AC-22, pp. 210-222, April 1977.

[2] A.E. Bryson and Y.C. Ho, Applied Optimal Control, New York: Wiley, 2008.

[3] Uputstvo za pisanje završnog rada na Visokoj tehničkoj školi strukovnih studija u Nišu, <http://vtsnis.edu.rs/preuzimanje_dokumenata.html>, januar 2015.

# 

# SAŽETAK / ABSTRACT RADA

Na kraju rada na posebnoj stranici potrebno je odštampati i naziv rada sa imenom kandidata sa sažetkom (Abstract) rada.

**NAZIV RADA NA SRPSKOM**

**(MAX. DVA REDA)**

Ime studenta / Mentor

**Sažetak** – Ove instrukcije su date kao smernice za pisanje diplomskih (završnih) radova u Visokoj tehničkoj školi u Nišu.

**TITLE OF THE PAPER IN ENGLISH**

**(MAX. TWO LINES)**

Name of student / Mentor

**Abstract** – These instructions are for submitting a manuscripts for the final work in The College of Applied Technical Sciences in Nish and all students their manuscripts/works must be typewritten according to the text of these instructions.

# 

# BIOGRAFIJA

Na kraju rada treba navesti biografiju kandidata/studenta. Primer biografije je naveden u nastavku.

Dragana Mladenović rođena je 04.04.1990. godine u Nišu, Republika Srbija. Osnovnu školu i gimnaziju završila je u Nišu. Nosilac je Vukove diplome za postignut uspeh u toku školovanja, kao i većeg broja broja diploma sa učešća na brojnim republičkim takmičenjima.

Visoku tehničku školu u Nišu, smer Savremene računarkse tehnologije, upisala je školske 2011/2012 godine. Za vreme studija učestvovala je u radu VTŠ Apps Tima Visoke tehničke škole i poseduje sertifikat o postignutim rezultatima.

Od 1.10.2014. do 1.12.2014. godine bila je zapošljena u preduzeću VTŠ Soft kao php programer.

Autor ili koautor je 5 radova objavljenih u zborniku radova Visoke tehničke škole u Nišu. Učestvovala je na domaćim i međunarodnim naučno-stručnim konferencijama sa radovima koji su publikovani u odgovarajućim zbornicima. Sa studentima Visoke tehničke škole u Nišu, 2014. godine je osvojila nagradu za najbolji rad na IEEESTEC konferenciji studentskih projekata.